Llíria dona la benvinguda al curs escolar 2023-2024
11 de setembre de 2023

Amb motiu de l'inici del nou curs escolar 2023-2024, l'alcalde Joanma Miguel, i regidora d'Educació Juani García, el d'Infraestructures Educatives Paco García, i altres membres de l'equip de Govern, han visitat els centres d'ensenyament de la localitat per a desitjar a la comunitat educativa una feliç i fructífera tornada al col·le.

Durant els mesos d'estiu, l'Ajuntament de Llíria ha fet diversos treballs de manteniment en els centres públics de la ciutat, de manera que tot estiga a punt i en les millors condicions de cara a l'inici d'este nou curs. Així doncs, entre altres actuacions, s'han executat les obres de millora del sistema d'evacuació d'aigües pluvials del pati del CEIP Sant Miquel, amb una inversió de prop de 27.000 euros a través del Pla Edificant.

El primer edil, Joamna Miguel, ha expressat que, amb esta tradicional visita, “volem conéixer també, de primera mà, les necessitats dels col·legis i instituts de la localitat per a poder col·laborar amb estos centres”.